अपने उत्कृष्ट काम के लिए कई पुरस्कार प्राप्त कर चुकी महिला किसान कमल कुंभर जो ‘सेल्फ हेल्फ ग्रुप’ के साथ काम करती हैं, कहती हैं कि जो महिलाएं इस काम में रूचि रखती हैं उन्हें चुनकर हमने खेती के साथ-साथ पशु पालन को भी बढ़ावा दिया, ताकि वे जो भी कर्जा लें, उसे आसानी से उतार सकें. इसमें 50 महिलाओं को एक साथ कवर कर एक एकड़ जमीन पर काम के लिए रखा जाता है. ताकि वे पैसे की लेन-देन को सही तरीके से समझ सकें. इसके अलावा इस गांव में महिलाएं बैंक में पैसा जमा करने जाती हैं, पुरुष घर और बच्चों की रखवाली करते हैं, साथ ही बकरी पालन और मुर्गी पालन के काम में महिलाओं का हाथ बटाते हैं.